als_Latn dik_Latn azb_Arab
Kompania Sony do të prezantojë nesër telefonin inteligjent Xperia Z2a në Tajvan. Kompania vetë nuk e ka konfirmuar këtë lajm, kështu që duhet të presim ditën e nesërme për ta konfirmuar.
Kjo pajisje e re do të dalë në të gjithë botën, sipas ePrice, faqja që publikoi edhe lajmin që nesër do të prezantohet një pajisje e re. Nuk janë zbuluar shumë detaje për këtë telefon inteligjent, kështu që nuk jemi të sigurt nëse do të jetë një ndër telefonat më të mirë Android. Vetëm është thënë që do të jetë telefoni i duhur për të bërë “selfie” . Thuhet se ky telefon do të ketë një blic në anën e ballore, një veçori shumë e mirë për përdoruesit që pëlqejnë të bëjnë “selfie” në darkë.
Në llogarinë zyrtare në Twitter gjithashtu Sony ka njoftuar se do të zhvillohet një event nesër dhe do të lejojë përdoruesit të shohin “selfiet e tyre në një dritë krejt të re”. Këtu tregohet shumë qartë se çfarë do të prezantojë kompania nesër, gjithsesi ka mbetur më pak se një ditë për të zbuluar më shumë detaje për të.
(Herë të lexuara: 146)
als_Latn als_Latn als_Latn als_Latn